Μπόγιαν Γιορντάνοφ

Ο **Μπόγιαν "Μπόμπι" Γιορντάνοφ** (βουλγ.:Боян Йорданов, 12 Μαρτίου 1983, Σόφια) είναι διεθνής Βούλγαρος πετοσφαιριστής, ο οποίος κατά την περίοδο 2024-25 αγωνίστηκε έως τον Ιανουάριο με τη φανέλα του Παφιακού στο Πρωτάθλημα Κύπρου, και έκτοτε αγωνίζεται με τη φανέλα του Πήγασου Ποίχνης στη Βόλεϊ Λίγκ Ελλάδας στη θέση του διαγώνιου.

## Καριέρα
Ο Μπόγιαν Γιορντάνοφ ξεκίνησε την καριέρα του στην πετοσφαίριση από την ηλικία των 18 ετών στη βουλγάρικη Λέφσκι Σόφιας, στην οποία αγωνίστηκε από το 2001 μέχρι το 2006, και με την οποία κατέκτησε 5 Πρωταθλήματα και 3 Κύπελλα Βουλγαρίας.

Τον Ιανουάριο του 2007 αποκτήθηκε από τον Ολυμπιακό Πειραιώς, στον οποίο παρέμεινε μέχρι και την περίοδο 2007-08, όπου περιέργως δεν καθιερώθηκε. Στη συνέχεια μεταπήδησε στην Ε.Α. Πατρών, την οποία οδήγησε για πρώτη φορά στην ιστορία της από την καθιέρωση της Εθνικής Κατηγορίας στην κατάληψη της 3ης θέσης του Πρωταθλήματος Ελλάδας κατά την περίοδο 2008-09. Την επόμενη χρονιά συνεχίζοντας τις καταπληκτικές του εμφανίσεις αναδείχθηκε 3 φορές «Πολυτιμότερος Παίκτης αγωνιστικής ημέρας» του Πρωταθλήματος. Με την ομάδα της Πάτρας κατέλαβε τη 2η θέση της Κανονικής Περιόδου στο Πρωτάθλημα Ελλάδας 2009-10, και τελικά την 7η θέση της Τελικής Κατάταξης.

Τα επόμενα χρόνια αγωνίστηκε κατά την περίοδο 2010-11 με τα χρώματα του Παναθηναϊκού και ακολούθως στη Βόλεϊ Γένοβα στο Πρωτάθλημα Α΄2 της Ιταλίας. (περίοδος 2011-12).

Το Kαλοκαίρι του 2012, ο πρόεδρος της ΠΑΕ Ολυμπιακός Βαγγέλης Μαρινάκης  κάλυψε το κόστος της μεταγραφής του Γιορντάνοφ με αποτέλεσμα ο Βούλγαρος διεθνής άσσος να επιστρέψει στον Ολυμπιακό. Η επιλογή του κρίθηκε άκρως επιτυχημένη, μιας και το τέλος της αγωνιστικής περιόδου 2012-13 βρήκε τον Ολυμπιακό να έχει κάνει το τρεμπλ, κατακτώντας το Πρωτάθλημα Ελλάδας, το Κύπελλο Ελλάδας, αλλά και το Λιγκ Καπ Ελλάδας.
Ο ίδιος ο Γιορντάνοφ κάνει δύο καταπληκτικές χρονιές, συμβάλλοντας αποφασιστικά στις επιτυχίες της ομάδας του και αναδεικνύεται «Πολυτιμότερος Παίκτης» του πρωταθλήματος την περίοδο 2012-13 και των δυο τελικών του Κυπέλλου το 2013 αλλά και το 2014, στη νέα κατάκτηση του νταμπλ από τον Ολυμπιακό.

Το Φθινόπωρο του 2014 ο Γιορντάνοφ αναγκάστηκε να υποβληθεί σε εγχείρηση στον ώμο, η οποία τον κράτησε εκτός αγώνων για ολόκληρη την περίοδο 2014-15. Τον Ιούλιο του 2015 ο τότε τεχνικός του Ολυμπιακού Ρομπέρτο Πιάτσα έκρινε ότι δεν θα μπορέσει να βοηθήσει την ομάδα κατά την επόμενη περίοδο, και έτσι ο αγαπημένος "Μπόμπι" των ερυθρόλευκων φιλάθλων  μετακόμισε στη Ρουμανία για την Τόμις Κωνστάντζας, όπου έμεινε μέχρι τον Ιανουάριο του 2016. Ακολούθησε ένα σύντομο πέρασμα από τη Λέφσκι Σόφιας, και το Καλοκαίρι του 2016 υπέγραψε στον Α.Ο.Π. Κηφισιάς, όπου συνάντησε τον άλλοτε συμπαίκτη του στον Ολυμπιακό Κώστα Χριστοφιδέλη, με τον οποίο οδήγησαν την ομάδα των Βορείων Προαστίων στην κατάκτηση του Ασημένιου Μεταλλίου του Κυπέλλου Ελλάδας 2017. Στο Πρωτάθλημα της ίδιας περιόδου ο Μπόγιαν Γιορντάνοφ αναδείχθηκε πρώτος σκόρερ με 593 πόντους, παρά την κατάληψη της 5ης θέσης από την ομάδα του.

Τον Αύγουστο του 2017 συμφώνησε με τον Φοίνικα Σύρου, με τον οποία αγωνίστηκε την περίοδο 2017-18, συμβάλλοντας στην κατάληψη της 3ης θέσης του πρωταθλήματος από την ομάδα των Κυκλάδων. Το 2018 επέστρεψε μετά από 7 χρόνια, στην ομάδα του Παναθηναϊκού, στην οποία αγωνίστηκε για μία περίοδο.

## Διεθνής καριέρα
Ο Μπόγιαν Γιορντάνοφ ήταν μέλος της Εθνικής Ομάδας πετοσφαίρισης της Βουλγαρίας Κ21 που συμμετείχε στο Παγκόσμιο Πρωτάθλημα πετοσφαίρισης στο Ιράν το 2003, με την οποία κατέκτησε τη δεύτερη θέση και το ασημένιο μετάλλιο.

Πραγματοποίησε το ντεμπούτο του με την ανδρική Εθνική ομάδα της Βουλγαρίας στο Παγκόσμιο Πρωτάθλημα πετοσφαίρισης του 2006 που έγινε στην Οσάκα της Ιαπωνίας, σε έναν αγώνα εναντίον της Γαλλίας. Όταν μπήκε στον αγωνιστικό χώρο ο Γιορντάνοφ, η Γαλλία προηγείτο με 2–0 σετ. Τελικά όμως με τη συμβολή και του Γιορντάνοφ, η Βουλγαρία κατάφερε να γυρίσει το παιχνίδι και να κερδίσει με 3–2 σετ. Στο Πρωτάθλημα εκείνο η Βουλγαρία κατέκτησε το Χάλκινο μετάλλιο, όπως συνέβη και την επόμενη χρονιά, στο Παγκόσμιο κύπελλο του 2007.

## Διεθνείς τίτλοι - Διακρίσεις
**Βαλκανικό Πρωτάθλημα Εφήβων**
* 2003 

**Παγκόσμιο Πρωτάθλημα Νέων (Κ-21)**
* 2003 

**Παγκόσμιο Πρωτάθλημα**
* 2006 

**[[Παγκόσμιο κύπελλο πετοσφαίρισης|Παγκόσμιο κύπελλο]]**
* 2007 

## Συλλογικοί τίτλοι - Διακρίσεις
### Εθνικά Πρωταθλήματα
**5 Πρωταθλήματα Βουλγαρίας
* 2001-02, 2002-03, 2003-04, 2004-05, 2005-06 ([[Λέβσκι Σόφιας (αθλητικό σωματείο)|Λέφσκι Σόφιας]])
** **2η θέση**: 2020-21 ([[Λέβσκι Σόφιας (αθλητικό σωματείο)|Λέφσκι Σόφιας]])

**2 Πρωταθλήματα Ελλάδας
* 2012-13, 2013-14 (Ολυμπιακός Πειραιώς)
* **2η θέση**: 2014-15 (Ολυμπιακός Πειραιώς)
* **3η θέση**: 2006-07, 2007-08 (Ολυμπιακός Πειραιώς), 2008-09 (Ε.Α. Πατρών), 2010-11 (Παναθηναϊκός Α.Ο.), 2017-18 (Φοίνικας Σύρου), 2023-24 (Μίλων Νέας Σμύρνης)

**Πρωτάθλημα Σλοβενίας**
* **2η θέση**: 2019-20  (Κάλτσιτ Κάμνικ)

### Εθνικά Κύπελλα
**3 Κύπελλα Βουλγαρίας
* 2003, 2004, 2006 ([[Λέβσκι Σόφιας (αθλητικό σωματείο)|Λέφσκι Σόφιας]])
** **2η θέση**: 2005

**2 Κύπελλα Ελλάδας
* 2013, 2014 (Ολυμπιακός Πειραιώς)
** **2η θέση**: 2015 (Ολυμπιακός Πειραιώς), 2017 (Α.Ο.Π. Κηφισιάς), 2024 (Μίλων Νέας Σμύρνης)

*'2 [[Λιγκ Καπ Ελλάδας πετοσφαίρισης ανδρών|Λιγκ Καπ Ελλάδας]]
* [[Λιγκ Καπ Ελλάδας πετοσφαίρισης ανδρών 2012-2013|2013]], [[Λιγκ Καπ Ελλάδας πετοσφαίρισης ανδρών 2014-2015|2015]] ([[Ολυμπιακός Σ.Φ.Π. (πετοσφαίριση ανδρών)|Ολυμπιακός Πειραιώς]])

== Ατομικές διακρίσεις ==
Πάμπολλες είναι οι διακρίσεις του Μπόμπαν Γιορντάνοφ στις ελληνικές διοργανώσεις. Ειδικά στο βραβείο *Πολυτιμότερος παίκτης αγωνιστικής ημέρας Πρωταθλήματος'' ίσως κατέχει το ρεκόρ με 13 κατακτήσεις. Χαρακτηριστικό της μεγάλης του αξίας είναι το γεγονός ότι κατέκτησε διακρίσεις και με ομάδες που δεν συγκαταλέγονται στις παραδοσιακές δυνάμεις του ελληνικού βόλεϊ, όπως την περίοδο 2009-10, που αναδείχθηκε 3 φορές Πολυτιμότερος παίκτης αγωνιστικής ημέρας με την Ε.Α. Πατρών και την περίοδο 2016-17, που αναδείχθηκε Πολυτιμότερος παίκτης της 11ης αγωνιστικής και Πρώτος σκόρερ του Πρωταθλήματος με τον Α.Ο.Π. Κηφισιάς.
* Πρωτάθλημα Ελλάδας 2006-07: Πολυτιμότερος Παίκτης (MVP) 12ης αγωνιστικής  (Ολυμπιακός)
* Πρωτάθλημα Ελλάδας 2007-08: Πολυτιμότερος Παίκτης (MVP) 14ης αγωνιστικής  (Ολυμπιακός)
* Πρωτάθλημα Ελλάδας 2009-10: Πολυτιμότερος Παίκτης (MVP) 11ης, 16ης και 19ης αγωνιστικής    (Ε.Α. Πατρών)
* Πρωτάθλημα Ελλάδας 2012-13: Πολυτιμότερος Παίκτης (MVP) 2ης, 7ης και 17ης αγωνιστικής    (Ολυμπιακός)
* Λιγκ Καπ Ελλάδας 2013: Πολυτιμότερος Παίκτης (MVP) τελικού  – Πρώτος σκόρερ διοργάνωσης (54 πόντοι)  (Ολυμπιακός)
* Κύπελλο Ελλάδας 2013: Πολυτιμότερος Παίκτης (MVP) Φάιναλ-4   – Πρώτος σκόρερ διοργάνωσης (67 πόντοι)  (Ολυμπιακός)
* Πρωτάθλημα Ελλάδας 2012-13: Πολυτιμότερος Παίκτης (MVP) Πρωταθλήματος  - Κορυφαία επτάδα πρωταθλήματος  (Ολυμπιακός)
* Αγωνιστική περίοδος 2012-13: Καλύτερος βολεϊμπολίστας περιόδου  (Ολυμπιακός)
* Πρωτάθλημα Ελλάδας 2013-14: Πολυτιμότερος Παίκτης (MVP) 9ης και 19ης αγωνιστικής   (Ολυμπιακός)
* Κύπελλο Ελλάδας 2014: Πολυτιμότερος Παίκτης (MVP) του τελικού  – Πρώτος σκόρερ διοργάνωσης (102 πόντοι)  (Ολυμπιακός)
* Πρωτάθλημα Ελλάδας 2016-17: Πολυτιμότερος Παίκτης (MVP) 11ης αγωνιστικής  (Α.Ο.Π. Κηφισιάς)
* Πρωτάθλημα Ελλάδας 2016-17: Πρώτος σκόρερ πρωταθλήματος (593 πόντοι)  (Α.Ο.Π. Κηφισιάς)
* Πρωτάθλημα Ελλάδας 2017-18: Πολυτιμότερος Παίκτης (MVP) 19ης αγωνιστικής  (Φοίνικας Σύρου)
* Πρωτάθλημα Ελλάδας 2018-19: Πολυτιμότερος Παίκτης (MVP) 19ης αγωνιστικής  (Παναθηναϊκός Α.Ο.)

## Παραπομπές


## Εξωτερικοί σύνδεσμοι - Πηγές
* Μπόγιαν Γορντάνοφ: Παρουσίαση - Ατομικά στοιχεία - Ομάδες - Διακρίσεις volleybox.net
* Μπόγιαν Γορντάνοφ - Ομάδες καριερας greekvolley.eu
* Μπόγιαν Γορντάνοφ - Ευρωπαϊκή παρουσία www-old.cev.eu
* Ειδήσεις για Μπόγιαν Γορντάνοφ www.pamesports.gr
* Μπόγιαν Γιορντάνοφ: Πλήρης παρουσίαση globalsportsarchive.com
* Ειδήσεις για τον Μπόγιαν Γιορνάνοφ www.volleyplanet.gr 
* Μπόγιαν Ιορντάνοφ: «Έρχομαι για κάτι σπουδαίο» Συνέντευξη στην sportday για τον ερχομό του στη Σύρο και τον Φοίνικα volleyland.gr 

Κατηγορία:Βούλγαροι πετοσφαιριστές
Κατηγορία:Πετοσφαιριστές ΟΣΦΠ
Κατηγορία:Πετοσφαιριστές Ε.Α. Πατρών
Κατηγορία:Πετοσφαιριστές ΠΑΟ
Κατηγορία:Πετοσφαιριστές Φοίνικα Σύρου
Κατηγορία:Πετοσφαιριστές ΑΟΠ Κηφισιάς
Κατηγορία:Πετοσφαιριστές Μίλωνα